Here is a page extracted from Wikipedia that may contain CSS, HTML, and a lot of unformatted text.

Title: Medinaceli
Content: Medinaceli ye un municipio castellan-leyonés, situato en a comarca de Tierra de Medinaceli (en ye a suya capital) y provincia de Soria.

A suya población ye de 804 habitants (2009), en una superficie de 205,37 km² y una densidat de población de 3,91 hab/km².

Etimolochía 
O suyo nombre viene de l'arabe madīnat salīm que significa "a ciudat de Salim", o fonema sibilant d'a Sīn arabe se prenuncia dental como a s de "pastura", "estallo" y s'adaptó en iberorromance ta una africata alveolar c, ç, en cuenta de como una s sibilant apical, por ixo hue se prenuncia /Medinazeli/ interdental en castellano y aragonés.

Cheografía 
Medinaceli ye situato a 1.092 metros d'altaria sobre o livel d'a mar, a una distancia de 75 km de Soria, a capital d'a suya provincia.

D'o suyo termin municipal fan parte os lugars d'Arbujuelo, Azcamellas, Beltejar, Benamira, Blocona, Esteras de Medinaceli, Fuencaliente de Medinaceli, Lodares, Medinaceli, Salinas de Medinaceli y Torralba del Moral.

Mugas 
O suyo termin municipal muga con Miño de Medinaceli, Yelo, Alcubilla de las Peñas, Almaluez, Arcos de Xalón y Maranchón.

Historia 
Medinaceli ye l'antiga ciudat d'Occilis, que estió una ciudat celtibera d'os belos y dimpués un monecipium mientres l'Imperio Romano.

Se diz que en a alcazaba de Medinaceli bi morió Almanzor en 1002, cuan a ciudat feba parte d'o Califato de Cordoba, cuan as suyas tropas reblaban luego d'a suya redota en a batalla de Calatañazor.

Arredol de 1129, a ciudat fue reconquiesta por o rei Aifonso d'Aragón O Batallero, como Sigüenza, Molina d'Aragón y tot o curso alto d'o río Xalón, encara que luego o territorio fue adhibito a o reino de Castiella.

En a Guerra d'o Francés, Juan Martín Díez, O Empecinato, se i refuchió ta resistir a las tropas de l'Exercito francés.

Administración

Alcaldes

Molimentos 

Arco romano de Medinaceli, d'os sieglos I-III. Ye o solenco arco romano d'Espanya con tres arcadas.
Castiello de Medinaceli. Estió una alcazaba arabe y dimpués residencia d'os contes de Medinaceli.
Colechita de Nuestra Sinyora de l'Asunción.
Plaza Mayor, con o Palacio d'os duques de Medinaceli, un edificio d'o sieglo XVI que estió a seu d'a Casa de Medinaceli.
Convento de Santa Isabel, d'o sieglo XVI, un convento de monchas clarisas.

Se veiga tamién 

Linia 200 d'Adif.

Vinclos externos 

  Pachina web oficial municipal de Medinaceli.

Localidaz d'a provincia de Soria
Municipios de Castiella y Leyón por aon pasa la linia 200 d'Adif